РЕПУБЛИКА СРБИЈА

**ГИМНАЗИЈА « СКЕНДЕРБЕУ » ПРЕШЕВО**



**ПРАВИЛНИКО O ПРАВИМА**

**ОБАВЕЗАМА И ОДГОВОРНОСТИ ЗАПОСЛЕНИХ**

**Прешево , 2018.**

На основу члана 1. Закона о раду („Сл. гласник РС” бр. 113/17), члана 119 став

1. тачка 1) чланова 162-168. и Закона о основама система образовања и васпитања (”Службени гласник РС” бр. 88/1788/17 и 27/2018.), члана 62. Статута школе, Школски одбор дана \_\_\_\_\_\_\_\_\_\_\_\_\_\_\_. 2018. године, донео је:

**ПРАВИЛНИК** **О ПРАВИМА ,ОБАВЕЗАМА И ОДГОВОРНОСТИ ЗАПОСЛЕНИХ У ГИМНАЗИЈЕ”СКЕНДЕРБЕУ”** **У ПРЕШЕВО**

## ОПШТЕ ОДРЕДБЕ

Члан 1.

Овим Правилником о дисциплинској и материјалној одговорности запослених (у даљем тексту: Правилник) у гимназији ”Скендербеу” у Прешево, уређују се обавезе запослених у раду и њихова одговорност за повреду радних обавеза и дужности и причињену штету, покретање и вођење дисциплинског поступка, изрицање мера за учињене повреде радних обавеза, рокове застарелости покретања и вођења поступка, рокове застарелости и извршења дисциплинских мера и друга питања везана за дисциплинску и материјалну одговорност запослених.

Члан 2.

Ступањем на рад у школу запослени преузима обавезе и дужности на раду и у вези са радом.

Члан 3.

Запослени су међусобно и лично одговорни за савесно извршавање радних дужности и обавеза у радном односу.

Запослени који својом кривицом не испуњава своје дужности и радне обавезе или се не придржава одлука донесених у школи, чини повреду радне дужности и обавезе.

Члан 4.

Запослени одговара само за повреду радне дужности и обавезе која је у време извршења била утврђена Законом и овим Правилником. Кривична одговорност, одговорност за привредни преступ и одговорност за прекршај, не искључује дисциплинску одговорност запосленог, ако та радња представља

повреду дужности и обавезе.

Члан 5.

Запослени који на раду и у вези са радом, намерно или из крајње непажње проузрокује штету, дужан је да је надокнади.

## ДИСЦИПЛИНСКА ОДГОВОРНОСТ

* + 1. **Радне обавезе и дисциплинске мере**

Члан 6.

Запослени је нарочито дужан:

1. да чува имовину школе, да се према њој односи са пажњом доброг привредника;
2. да улаже личне и стручне способности при раду и да рационално користи средства за рад;
3. да лично и савесно обавља свој посао, да извршава своје радне дужности и обавезе које произилазе из рада;
4. да рад обавља у одређено радно време и да се за време рада не удаљава са свог посла;
5. да чува пословну тајну;
6. да стално усавршава своје радне и стручне способности;
7. да се придржава безбедносних и заштитних мера при раду;
8. да извршава одлуке надлежних органа;
9. да се придржава Закона и општих аката школе.

Члан 7.

Запослени може да одговара за:

* + лакшу повреду радне обавезе, утврђену општим актом Школе;
  + тежу повреду радне обавезе прописану Законом;
  + повреду забране прописане Законом;
  + материјалну штету коју нанесе установи, намерно или крајњом непажњом, у складу са Законом.

Члан 8.

Лакше повреде радних обавеза и дужности јесу:

**Лакше повреде радних обавеза и дужности јесу:**

1. неизвршавање или неблаговремено извршавање радних обавеза које су предвиђене Решењем о 40 часовној радној недељи, Правилником о систематизацији радних места и другим општим актима школе;
2. неблаговремени долазак на посао и одлазак с посла пре истека радног времена или неоправдано одсуствовање с посла за време када је обавезно присуство;
3. неоправдани изостанак с посла један радни дан;
4. закашњавање на поједине часове;
5. несавесно чување службених списа или података;
6. необавештавање о пропустима у вези са заштитом на раду;
7. изазивање и прикривање материјалне штете, мањег обима;
8. недостављање потврде лекара о привременој спречености за рад, најкасније у року од три дана од дана настанка спречености;
9. недолично понашање према осталим запосленима, ученицима и сарадницима, односно понашање супротно одредбама општих аката школе, а које не представља тежу повреду радних обавеза;
10. неприсуствовање седницама стручних органа
11. невршење дежурства на одморима по утврђеном распореду;
12. самовољно мењање распореда часова без знања директора;
13. онемогућавање или спречавање другог радника у извршавању својих радних обавеза;
14. пушење у просторијама Школе или на местима где то није предвиђено;
15. неоправдано неодазивање или изостајање са јавне расправе запосленог који је позван као сведок у поступку за утврђивање дисциплинске одговорности другог запосленог;
16. одбијање да прими ученика на час ;
17. неуредно и неблаговремено вођење дневника рада тако што се : не уписују изостанци ученика, не уписују часови, не попуњавају странице и табеле, не уписују оправдани и неоправдани изостанци, не уписују изречене дисциплинске мере ученицима и сл. а што не представља тежу повреду радне обавезе;
18. неотклањање насталње штете која угрожава безбедност и услове рада ученика, запослених и трећих лица,
19. обављање приватвог посла за време рада,
20. непријављивања или неблаговремено пријављивање кварова на наставним средствима, апаратима, инсталацијама и другим средствима;
21. неоправдано пропуштање запосленог да у року од 24 часа обавести о спречености доласка на посао
22. необавешавање о промени адресе пребивалишта, презимена, или других података значајних за вођење евиденција из радног односа,
23. неовлашћено вршење послова, службених и других радњи које нису ни накнадно одобрене од стране директора или другог надлежног лица.
24. и друге повреде утврђене општим актом Школе;

За повреде из става 1. овог члана, може се изрећи писана опомена и новчана казна у висини до 20% од плате исплаћене за месец у коме је одлука донета, у трајању до три месеца.

Члан 9.

Теже повреде радних обавеза и дужности јесу:

1. извршење кривичног дела на раду или у вези са радом;
2. подстрекавање на употребу алкохолних пића код деце и ученика, или омогућавање, давање или непријављивање набавке и употребе;
3. подстрекавање на употребу наркотичког средства или психоактивне супстанце код ученика или њено омогућавање, или непријављивање набавке и употребе;
4. ношење оружја у установи;
5. наплаћивање припреме ученика школе у којој је наставник у радном односу, а ради оцењивања, односно полагања испита;
6. долазак на рад у припитом или пијаном стању, употреба алкохола или других опојних средстава;
7. неоправдано одсуство са рада најмање три узастопна радна дана;
8. неовлашћена промена података у евиденцији, односно јавној исправи;
9. неспровођење мера безбедности деце, ученика и запослених;
10. уништење, оштећење, скривање или изношење евиденције, односно обрасца јавне исправе или јавне исправе;
11. одбијање давања на увид резултата писмене провере знања ученицима, родитељима, односно другим законским заступницима;
12. одбијање пријема и давања на увид евиденције лицу које врши надзор над радом установе, родитељу, односно другом законском заступнику;
13. неовлашћено присвајање, коришћење и приказивање туђих података;
14. незаконит рад или пропуштање радњи чиме се спречава или онемогућава остваривање права детета, ученика или другог запосленог;
15. неизвршавање или несавесно, неблаговремено или немарно извршавање послова или налога директора у току рада;
16. злоупотреба права из радног односа;
17. незаконито располагање средствима, школским простором, опремом и имовином установе;
18. друге повреде радне обавезе у складу са законом.

За повреде из става 1. овог члана, могу се изрећи дисциплинска мера новчана казна у висини од 20 до 35% од плате исплаћене за месец у коме је одлука донета, у трајњу до шест месеци, или дисциплинска мера престанак радног односа.

Престанак радног односа се изриче запосленом у случајевима прописаним Законом.

Члан 10.

У Школи су, према запосленом, ученику, родитељу или трећем лицу, забрањени:

1. дискриминација и дискриминаторно поступање;
2. физичко, психичко, социјално, сексуално, дигитално и свако друго насиље;
3. злостављање и занемаривање;
4. понашање које вређа углед, част или достојанство;
5. страначко организовање и деловање.

Запосленом који изврши повреду забране из става 1. овог члана, једанпут, изриче се новчана казна или привремено удаљење са рада три месеца.

Запосленом који повреду из претходног става учини и други пут изриче се мера престанка радног односа.

Члан 11.

Дисциплинске мере против запосленог у школи изриче директор школе.

## Дисциплински поступак

Члан 12.

Дисциплински поступак против запосленог у школи води и мере изриче директор школе.

Члан 13.

Дисциплински поступак против запосленог у школи покреће непосредни руководилац запосленог у школи, секретар, односно други радник са посебним овлашћењима и одговорностима.

Сваки запослени у школи, има право на иницијативу за покретање дисциплинског поступка која мора бити образложена.

Члан 14.

Поступак се покреће писменим закључком који садржи нарочито: име и презиме запосленог, радно место на коме је распоређен, опис и време извршења повреде радне обавезе и доказе који указују на извршење повреде радне обавезе.

Закључак из става 1. овог члана, доставља се органу надлежном за вођење дисциплинског поступка, запосленом и синдикату.

У поступку за утврђивање одговорности запосленог дисциплински орган дужан је да омогући учешће представника синдиката.

Запослени је дужан да се писмено изјасни на наводе из закључка у року од осам дана од дана пријема закључка.

Члан 15.

Дисциплински поступак је хитан.

Орган надлежан за вођење дисциплинског поступка дужан је да позив за расправу достави подносиоцу захтева за покретање дисциплинског поступка, запосленом против кога се покреће поступак, сведоцима (ако их има) и синдикату.

Члан 16.

Запослени има право да у дисциплинском поступку узме браниоца.

Расправа пред органом надлежним за вођење дисциплинског поступка је усмена и јавна.

Јавност се може искључити ако то захтева потреба чувања државне или друге прописане тајне.

Запослени мора бити саслушан пред дисциплинским органом, осим ако се без оправданих разлога не одазове на уредно достављен позив, и не може му се ускратити одбрана. На захтев, односно уз пристанак запосленог, у дисциплинском поступку може га заступати синдикат.

Дисциплински орган може непосредно, или уз учешће стручног лица, да спроведе увиђај, ради утврђивања околности и чињеница у вези са повредом радне обавезе.

О саслушању запосленог и о спровођењу других доказа у дисциплинском поступку, као и о расправама пред надлежним органом, води се записник.

## Удаљење запосленог

Члан 21

Запослени против кога је покренут дисциплински поступак за тежу повреду радне дужности може да буде удаљен са рада до окончања дисциплинског поступка, ако би његово остајање на раду могло да штети интересима школе.

Удаљење запосленог са рада може трајати до коначности одлуке о утврђи- вању одговорности запосленог због повреде радне обавезе.

Члан 22

Наставника и стручног сарадника који: својим образовно-васпитним радом не остварује циљ и задатке образовања и васпитања; не остварује наставни план и програм; својим понашањем угрожава или омаловажава групе и појединце по основу расне, националне, језичке, верске и полне припадности, oдносно политичког

опредељења, или подстиче на такво понашање; физички кажњава или вређа личност ученика, директор школе удаљава из наставе до доношења одлуке у дисциплинском поступку.

Ако директор не поступи сагласно ставу 1. овог члана, наставника односно стручног сарадника удаљава министар просвете у року од 15 дана од дана достављања обавештења.

Члан 23.

Запослени коме је одређен притвор удаљује се са рада од првог дана притвора, док притвор траје.

Члан 24.

За време привременог удаљења запосленог са рада, у смислу чланова 21. и 22. овог Правилника, запосленом припада накнада зараде у висини једне четвртине, а ако издржава породицу у висини једне трећине месечне нето зараде коју је остварио за месец пре привременог удаљења.

## МАТЕРИЈАЛНА ОДГОВОРНОСТ

Члан 25.

Запослени који у раду, односно у вези са радом, намерно или из крајње непажње проузрокује штету школи, дужан је да је надокнади.

Кривица запосленог за учињену штету школи мора бити доказана.

Ако кривица не буде доказана запослени неће бити одговоран за штету.

Члан 26.

Ако штету проузрокује више запослених, сваки запослени је одговоран за део штете коју је проузроковао.

Ако се за сваког запосленог не може утврдити део штете коју је проузроковао, сматра се да су сви једнако одговорни и штету надокнађују у једнаким деловима.

Ако је више запослених проузроковало штету кривичним делом са умишљајем, за штету одговарају солидарно.

Члан 27.

Постојање штете и околности под којима је она настала, њену висину, као и ко је штету учинио, утврђује Комисија за накнаду штете од три члана коју именује директор школе.

Ако запослени у року од три месеца не накнади штету утврђену одлуком Комисије из претходног става, школа покреће поступак пред надлежним судом.

Члан 28.

Висина штете утврђује се на основу ценовника или књиговодствене вредности ствари, ако ових нема, процењеном вредности оштећене ствари.

Процена вредности оштећене ствари врши се путем вештачења.

Члан 29.

У поступку за накнаду штете запослени се позива да надокнади штету.

Ако запослени одбије да надокнади штету, школа покреће поступак пред надлежним судом за накнаду штете.

Пристанак запосленог да штету накнади даје се у писменој изјави.

Члан 30.

Ако се накнада штете не може утврдити у тачном износу или би утврђивање њеног износа проузроковало несразмерне трошкове, онда се висина утврђује у паушалном износу.

Паушална накнада штете утврђује се у следећим случајевима:

1. неоправданог напуштања одређеног процеса рада у току радног времена;
2. неоправданог изостајања са рада;
3. престанка рада пре истека отказног рока. 4.

Члан 31.

Одлуку о паушалној накнади доноси Комисија за накнаду штете.

Поступак за паушалну накнаду штете, покреће се на захтев директора, односно другог овлашћеног запосленог.

Члан 32.

У случају кад се накнада штете коју проузрокује запослени утврђује у паушалном износу, полази се од утицаја штете на процес рада, извршавања радних обавеза запослених и обавеза школе, као и од материјалног стања запосленог.

Члан 33.

Ако је школа накнадила штету коју је запослени на раду или у вези са радом проузроковао трећем лицу, запослени је дужан да износ исплаћене штете накнади школи, ако је штету проузроковао намерно или из крајње непажње.

Члан 34.

Против одлуке Комисије за накнаду штете, запослени, односно подносилац захтева, има право приговора директору школе, у року од 15 дана од дана достављања одлуке.

Директор школе је дужан да у року од 30 дана донесе одлуку по уложеном приговору.

Ако запослени није задовољан коначном одлуком или не да писмену изјаву да ће штету надокнадити, има право, као и школа, да покрене поступак пред надлежним судом.

## Одговорност школе

Члан 35

Ако запослени претрпи штету на раду или у вези са радом, има право да од школе захтева накнаду штете по општим начелима о одговорности за штету.

Ако школа запосленом не накнади штету у року од 30 дана, запослени има право да накнаду штете захтева пред надлежним судом.

Школа одговара запосленом за штету због повреде на раду, која је проузрокована кривицом школе или кривицом лица за која она одговара.

Школа одговара запосленом за штету због повреде на раду и у случају када нема њене кривице ни кривице лица за које она одговара, ако је повреда проузрокована опасном ствари или делатности са повећаном опасношћу.

Члан 36.

Пре покретања поступка пред надлежним судом и запослени и школа могу се обратити Арбитражи за радне спорове, у вези коначне одлуке о накнади штете, ради посредовања и пружања помоћи у споразумном решавању спорне одлуке.

Постигнути споразум пред Арбитражом има снагу судског поравнања.

## Рок застарелости потраживања

Члан 37.

Рок застарелости потраживања накнаде штете износи 3 године, и почиње да тече од дана сазнања за штету и учиниоца.

Када је штета проузрокована кривичним делом, а за кривично гоњење је предвиђен дужи рок застарелости, захтев за накнаду штете према одговорномлицу застарева када истекне време застарелости кривичног гоњења.

## ЗАВРШНЕ ОДРЕДБЕ

Члан 38.

Овај Правилник ступа на снагу осмог дана по објављивању на огласној табли школе.

Члан 39.

За све што није регулисано овим Правилником примењиваће се одредбе Закона о основама радних односа, Закона о радним односима у државним органима, Закона о раду, Општег и Посебног колективног уговора.

Правилник је заведен под деловодним бројем200, од 19.11.2018. године, објављен је на огласној табли Школе дана 2018. године, а ступио је на снагу дана27.11,2018. године.

Председник Школског одбора

Амирe Ахмети